किशन गिरहोत्रा (फरहान) के सिंगर बनने के सपने तब एकाएक बिखर जाते हैं जब वह मुरादाबाद के आईएएस ऑफिसर के मर्डर के झूठे केस में फंस जाता है। इसके बाद वह उस अपराध के लिए जेल चला जाता है जो उसने कभी किया ही नहीं था। किशन एनजीओ वर्कर (डायना पेंटी) और जेल के कुछ साथियों की मदद से एक बैंड बनाने का निर्णय लेता है। क्या वह जेल के अंदर अपना बैंड बनाने का सपना पूरा कर पाता है या वह जेल से भागने में सफल हो पाता है? मूवी रिव्यू: सच्ची घटनाओं पर आधारित लखनऊ सेंट्रल एक फील-गुड, ह्यूमन, जेल तोड़कर भागने की इच्छा वाले ड्रामा वाली फिल्म है। यह फिल्म आपको इमोशनली जोड़ती है। हर मुश्किल से जीतने की थीम इस फिल्म को लोगों से कनेक्ट करती है। अपने घर से बाहर लखनऊ सेंट्रल की चारदीवारी के अंदर जीने की एक वजह तलाशते कैदी दर्शकों के दिल के तार को छेड़ देते हैं। अपने परिवार और समाज से ठुकरा दिए जाने के बाद कैदी एक-दूसरे के साथ में सुकून महसूस करते हैं। रंजीत तिवारी ने कैदियों के बीच इस दोस्ती और अनोखे रिश्ते को बहुत खूबसूरती के साथ हैंडल किया है। इस मुद्दे पर उनकी भावुकता को उनके स्टारकास्ट ने कॉम्प्लिमेंट किया है। रॉनित रॉय अपने किरदार पर बहुत सटीक दिखते हैं। वह फिल्म में एक धूर्त और चालाक जेलर की भूमिका निभा रहे हैं। फरहान ने पूरी क्षमता के साथ लखनऊ सेंट्रल को अपने कंधों पर उठाया है लेकिन देसी कैरक्टर को निभाने के लिए किए उनके एफर्ट्स विजिबल हो जाते हैं। उनकी अशुद्ध अंग्रेजी में बात करना आर्टिफिशल लगता है लेकिन उनका किरदार आपको कहानी से कनेक्ट कर देता है। उनका किरदार आपको उनकी बदकिस्मती पर रुला देता है। दीपक डोबरियाल, रवि किसन, राजेश शर्मा, इनाम-उल-हक और गिप्पी ग्रेवाल मुख्य भूमिकाओं में नजर आएंगे। फिल्म के गानों की बात करें तो रंगदारी एक खूबसूरत कंपोजिशन है। डायना पेंटी ने भी फिल्म में अच्छा काम किया है।